**ПРАВИЛНИК**

**О ОРГАНИЗАЦИЈИ ПРОЛЕЋНЕ ИЗЛОЖБЕ УЛСШ-а**

 **.**

**Члан 1.**

 Пролећна изложба УЛСШ-а  биће одржана од  **7. до 13. јуна 2021**. у галерији Културног центра Шабац.

**Члан 2.**

 Организација  изложбе поверава се УЛСШ и Културном центру Шабац.

.

**Члан 3.**

 Право учествовања на изложби имају  сви чланови  УЛСШ-а На изложби биће заступљена дела свих ликовних дисциплина.

 Сваки аутор може аплицирати са највише два рада. Радови морају бити галеријског формата. Дводимензионални радови мах. димензије 100 х 70 цм. Скулптуре, максимална величина приближно 50 х 50 х 50 цм. и тежине до 8 кг.

 Радови  не могу бити старији од две године нити излагани раније на некој од изложби у организацији УЛСШ-а.

**Члан 4.**

 Сваки учесник приликом подношења радова  подноси потврду о измиреној чланарини. Радови чланова, који нису измирили предходна дуговања, неће бити разматрани за излагање.

Аутори подносе радове **5. и 6. маја 2021**. у просторијама удружења у Шапцу, Масарикова бр.10 **од 9.00 до 13.00 ч.** Жирирање радова **у петак 7 маја.**

**Члан 5.**

 Жири за селекцију радова не даје писмена образложења за одбијене радове.

**Члан 6.**

 Аутори не могу да повуку своја дела у току и после објављеног жирирања.

**Члан 7.**

 Сваки излагач доставља организатору пријавни лист са подацима о делу и основним, личним подацима.

 Ако уметник не достави потребне податке за каталог, организатор може да одбије излагање његових дела.

**Члан 8.**

 За потребе репродуковања дела у каталогу и ради пропаганде, аутори су сагласни са снимањем и публиковањем својих радова без накнаде.

**Члан 9.**

 Дводимензионални радови на папиру се прилажу неопремњени или адекватно , професионално опремњени. .

 Аутори који доносе радове директно у удружење, могу имати стакло у опреми рада. За излагање неопремњених дела на папиру, организатор ће обезбедити адекватна стакла. Опрема у стаклу, дела послатих поштом, неће бити прихваћена.

 Остали дводимензионални радови морају бити опремњени професионално и у складу са ликовним критеријумима селекционе комисије, жирија. Сви опремњени радови морају бити спремни за качење на зид.

**Члан 10.**

 Излагачи су дужни да преузму радове најкасније седам дана од дана завршетка изложбе.

За ауторска дела која излагач не преузме у року од тридесет дана од дана завршетка изложбе, сматра се да су донирана радове у року од УЛСШ-а.

**Члан 11.**

 Уколико аутор радове и тражену документацију шаље поштом трошкове слања дела за изложбу сноси аутор, као и трошкове враћања радова након завршетка изложбе. Дела морају бити прописно и добро упакована, да би се омогућио повратак дела у истом паковању. Опрема у стаклу, дела послатих поштом, неће бити прихваћена.

**Члан 12.**

 Излагач може да уз свако дело назначити цену, ако је дело за продају.

**Члан 13.**

 Продаја се реализује изричито у контакту аутора и купца и преузима се после затварања изложбе. Купац преузима дело у стању у каквом га је организатор преузео од аутора.

**Члан 14.**

 Организатор објављује штампани каталог са фотографијом једног дела сваког излагача, и додељује им по један бесплатан примерак.

У Шапцу, 28.03.2021.

 За УЛСШ: Др Драган Марковић Маркус